KOMISSION KERTOMUS EUROOPAN PARLAMENTILLE JA NEUVOSTOLLE maataloustukirahaston menoista Varojärjestelmä nro 6/2013 /* COM/2013/0504 final - 2013/ () */





SISÄLLYSLUETTELO 1........... Maataloustukirahaston vuoden 2013 talousarviomenettely................................................ 3 2........... Maataloustukirahaston käyttötarkoitukseensa sidotut tulot................................................ 3 3........... Kuvaus maataloustukirahaston vuoden 2013 talousarvion toteutumisesta.......................... 4 4........... Maataloustukirahaston käyttötarkoitukseensa sidottujen tulojen toteutuminen.................... 6 5........... Päätelmät....................................................................................................................... 7 Liite 1: || Maataloustukirahaston määrärahojen alustava käyttö 30.4.2013 asti 1. Johdanto Liitteessä 1 esitetään talousarvion tosiasiallisen toteutumisen taso 16. lokakuuta 2012 ja 30. huhtikuuta 2013 välisenä aikana suhteessa indikaattorin osoittamaan menoprofiiliin. Toteutumisen taso on määritelty neuvoston asetuksen (EY) N:o 1290/2005[1] 20 artiklan säännösten perusteella. 2. Maataloustukirahaston käyttötarkoitukseensa sidotut tulot Yhteisen maatalouspolitiikan rahoituksesta annetun neuvoston asetuksen (EY) N:o 1290/2005 34 artiklan säännösten mukaan tulot, jotka saadaan sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksien perusteella ja maidon lisämaksuista, ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Sääntöjen mukaan käyttötarkoitukseensa sidotut tulot voidaan käyttää minkä tahansa maataloustukirahaston menojen kattamiseksi. Jos osa tuloista jää käyttämättä, kyseinen osuus siirretään automaattisesti seuraavaan varainhoitovuoteen[2]. Maataloustukirahaston vuoden 2013 talousarvio sisälsi sekä komission viimeisimmän arvion määrärahoista, jotka tarvittiin ennakoitujen markkinatoimenpiteiden ja suorien tukien rahoittamiseksi, että arviot käyttötarkoitukseensa sidotuista tuloista, joita ennakoitiin kerättävän kyseisen varainhoitovuoden kuluessa, kuten myös edelliseltä varainhoitovuodelta siirretyt käyttämättä jääneet käyttötarkoitukseensa sidotut tulot. Komissio otti maataloustukirahaston vuoden 2013 talousarviomäärärahojen määrää koskevassa ehdotuksessaan huomioon käyttötarkoitukseensa sidottujen tulojen ennakoidun kokonaismäärän ja pyysi vuoden 2013 talousarvioesitykseen määrärahoja, joiden määrä on laskettu vähentämällä arvioidut käyttötarkoitukseensa sidotut tulot maataloustukirahastolle arvioitujen menojen määrästä. Budjettivallan käyttäjä hyväksyi maataloustukirahaston uuden talousarvion ja otti huomioon käyttötarkoitukseensa sidottujen tulojen ennakoidun määrän. Vuoden 2013 talousarviota laadittaessa komissio arvioi käyttötarkoitukseensa sidottujen tulojen määrän olevan 1 533 miljoonaa euroa seuraavasti: – Käyttötarkoitukseensa sidotuista tuloista varainhoitovuoden 2013 kuluessa kertyväksi määräksi arvioitiin 628 miljoonaa euroa. Sääntöjenmukaisuustarkastuksia koskevien päätösten mukaisesti tehdyistä oikaisuista arvioitiin saatavan 389 miljoonaa euroa ja sääntöjenvastaisuuksien perusteella 161 miljoonaa euroa. Maidon lisämaksusta saataviksi tuloiksi arvioitiin 78 miljoonaa euroa. – Varainhoitovuodesta 2012 varainhoitovuoteen 2013 siirrettäväksi käyttötarkoitukseensa sidottujen tulojen määräksi arvioitiin 905 miljoonaa euroa (mukaan lukien 675 miljoonaksi euroksi arvioitu sokerialan rakenneuudistusrahaston jäljellä oleva määrä). Komissio jakoi nämä alun perin arvioidut 1 533 miljoonan euron tulot vuoden 2013 talousarviossa kahteen järjestelmään seuraavasti: – 500 miljoonaa euroa hedelmä- ja vihannesalan tuottajaorganisaatioiden toimintarahastoihin, ja – 1 033 miljoonaa euroa tilatukijärjestelmään. Budjettivallan käyttäjä myönsi ensin mainittuun järjestelmään määrärahoja 267 miljoonaa euroa ja jälkimmäiseen 30 635 miljoonaa euroa komission ehdotuksen mukaisesti. Hyväksyttyjen määrärahojen ja edellä mainittujen käyttötarkoitukseensa sidottujen tulojen summa vastaa hedelmä- ja vihannesalan tuottajaorganisaatioiden toimintarahastoja varten käytettävissä olevia arviolta 767 miljoonan euron kokonaismäärärahoja ja tilatukijärjestelmää varten käytettävissä olevia arviolta 31 668 miljoonan euron kokonaismäärärahoja. Liitteessä 1, jossa esitetään vuoden 2013 talousarvion alustava toteutuminen 30. huhtikuuta 2013 asti ulottuvalla jaksolla, näiden kahden järjestelmän hyväksytyt määrärahat on sisällytetty hedelmä- ja vihannesalan 611 miljoonan euron ja tuotannosta irrotettujen suorien tukien 38 076 miljoonan euron talousarviomäärärahoja koskeviin lukuihin momentin tasolla ottamatta huomioon edellä mainittuja käyttötarkoitukseensa sidottuja tuloja. Kun näiden kahden alan käyttötarkoitukseensa sidotut tulot otettiin mukaan, vuoden 2013 talousarviossa ennakoidut kokonaismäärärahat nousivat 1 111 miljoonaan euroon hedelmä- ja vihannesalalla ja 39 109 miljoonaan euroon tuotannosta irrotettujen suorien tukien alalla. 3. Kuvaus maataloustukirahaston vuoden 2013 talousarvion alustavasta toteutumisesta Liitteessä 1 esitetään talousarvion alustavan toteutumisen taso 16. lokakuuta 2012 ja 30. huhtikuuta 2013 välisenä aikana. Toteutumisen tasoa verrataan indikaattoriin perustuvaan menoprofiiliin, joka määriteltiin neuvoston asetuksen (EY) N:o 1290/2005 20 artiklan säännösten perusteella. Seuraavassa on lyhyt kuvaus tosiasiallisen ja odotetun toteutumistason välisistä merkittävimmistä eroista vuoden 2013 talousarvion eräiden momenttien osalta. 3.1. Markkinatoimenpiteet Maatalousmarkkinoiden interventioihin osoitettujen määrärahojen käyttö 30. huhtikuuta 2013 oli indikaattorin osoittaman tason mukaan hieman enemmän (36,1 miljoonaa euroa) kuin hyväksytyt talousarviomäärärahat. Tämä ero vastaa lähinnä hedelmä- ja vihannesalan, viinialan sekä elintarvikeohjelmien täytäntöönpanomallien nettovaikutusta. 3.1.1. Elintarvikeapuohjelmat (-88,9 milj. euroa) Vähävaraisimpia henkilöitä koskevan järjestelmän määrärahojen indikaattoria hitaampi käyttö liittyy järjestelmän epävarmaan tulevaisuuteen. Useimmat jäsenvaltiot ovat lykänneet vuoden 2013 järjestelmän täytäntöönpanoa myöhemmille kuukausille. Koska vuosi 2013 on kyseisen järjestelmän viimeinen vuosi, jäsenvaltioissa on painetta käyttää määrärahat kokonaan vuonna 2013. Komissio katsoo näin ollen tämän eron olevan väliaikainen. 3.1.2. Hedelmät ja vihannekset (+178,6 miljoonaa euroa hyväksyttyihin määrärahoihin verrattuna) Hyväksyttyjen määrärahojen osalta tämä toteutumistaso johtuu pääasiassa tuottajaorganisaatioiden toimintarahastoja koskevan järjestelmän menoista, jotka rahoitetaan sekä talousarvion hyväksytyistä määrärahoista että tämän järjestelmän vuoden 2013 talousarvion käyttötarkoitukseensa sidotuista tuloista (ks. lisätietoja edellä 2 kohdassa). Tämä toteutumistaso johtuu siitä, että 30. huhtikuuta 2013 asti ulottuvan jakson indikaattoria on sovellettu talousarvion hyväksyttyihin määrärahoihin, joihin eivät sisälly tämän alan käyttötarkoitukseensa sidotut tulot. Tässä vaiheessa komissio katsoo, että tämän alan käytettävissä olevat kokonaismäärärahat riittävät kattamaan menot, joita jäsenvaltioille ennakoidaan aiheutuvan vuonna 2013. Liitteessä 1 olevan alustavaa täytäntöönpanoa koskevan taulukon alaviite * osoittaa sen, mikä olisi tilanne, jos indikaattoria olisi 30. huhtikuuta 2013 alkaen sovellettu tämän alan rahoittamiseksi käytettävissä oleviin ennakoituihin kokonaismäärärahoihin. Kuten edellä kohdassa 2 mainitaan, tämän alan käytettävissä olevat ennakoidut kokonaismäärärahat koostuvat talousarvion 611 miljoonan euron hyväksytyistä määrärahoista ja tämän alan käyttötarkoitukseensa sidotuista tuloista, jotka ovat arviolta 500 miljoonaa euroa. Näin ollen jos indikaattoria olisi sovellettu tämän alan käytettävissä oleviin ennakoituihin 1 111 miljoonan euron kokonaismäärärahoihin, olisi ilmennyt vähämerkityksinen 5,7 miljoonan euron alikäyttö. 3.1.3. Viinialan tuotteet (-33,7 milj. euroa) Viinialan käytettävissä olevien määrärahojen hidastunut käyttö johtuu viinialan kansallisten määrärahojen aiempaa hitaammasta käytöstä joissakin jäsenvaltioissa, kun indikaattori taas perustuu pidemmän aikavälin keskimääräiseen maksurytmiin. Ottaen kuitenkin huomioon kyseisen alan tavanomaisesti korkean toteutusasteen sekä jäsenvaltioiden käytettävissä olevan jouston kansallisten ohjelmien toimenpiteiden ja menojen uudelleen kohdentamisessa komissio katsoo tässä vaiheessa eron olevan väliaikainen mutta seuraa järjestelmän täytäntöönpanoa edelleen tiiviisti. 3.2. Suorat tuet Suoria tukia koskevien määrärahojen käyttö ylitti indikaattorin tason 1 186,3 miljoonalla eurolla 30. huhtikuuta 2013. 3.2.1. Tuotannosta irrotetut suorat tuet (+1 091,6 miljoonaa euroa hyväksyttyihin määrärahoihin verrattuna) Hyväksyttyjen määrärahojen osalta tilatukijärjestelmän määrärahat on ylitetty. Se johtuu siitä, että indikaattoria sovellettiin 30. huhtikuuta 2013 asti talousarvion hyväksyttyihin määrärahoihin, joihin eivät sisälly tämän alan käyttötarkoitukseensa sidotut tulot. Tuotantomääristä irrotettujen suorien tukien (tilatukijärjestelmä ja yhtenäisen pinta-alatuen järjestelmä) täytäntöönpano 30. huhtikuuta 2013 vastasi vuoden 2012 huhtikuun tilannetta. Jäsenvaltiot ovat maksaneet tilatukijärjestelmän osalta jo noin 98 prosenttia ja yhtenäisen pinta-alatuen järjestelmän osalta 97,4 prosenttia talousarvion ennakoiduista tarpeista[3]. Liitteessä 1 olevan alustavaa täytäntöönpanoa koskevan taulukon alaviite * osoittaa sen, mikä olisi tilanne, jos indikaattoria olisi 30. huhtikuuta 2013 sovellettu tuotannosta irrotettujen suorien tukien rahoittamiseksi käytettävissä oleviin ennakoituihin kokonaismäärärahoihin. Kuten edellä kohdassa 2 mainitaan, tuotantomääristä irrotettuihin suoriin tukiin käytettävissä olevat ennakoidut kokonaismäärärahat koostuvat talousarvion 38 076 miljoonan euron hyväksytyistä määrärahoista ja tuotantomääristä irrotettujen suorien tukien käyttötarkoitukseensa sidotuista tuloista, jotka ovat arviolta 1 033 miljoonaa euroa. Näin ollen jos indikaattoria olisi sovellettu 39 109 miljoonan euron kokonaismäärärahoihin, joiden odotetaan olevan käytettävissä tuotannosta irrotettuihin suoriin tukiin, havaittu ylikäyttö olisi ollut 87,2 miljoonaa euroa. Ero johtuu siitä, että yhtenäisen pinta-alatuen järjestelmän indikaattori määritellään vuoden 2012 maksuvauhdin perusteella, mutta siinä otetaan huomioon kuluvan vuoden kahden ensimmäisen kuukauden aikana suoritetut maksut, jolloin sen osoittama taso on 96,4 prosenttia, kun taas tosiasiallinen toteutumisaste 30. huhtikuuta 2013 oli 97,4 prosenttia. Komissio olettaa tämän perusteella, että tuotannosta irrotettujen suorien tukien ylikäyttöä voidaan tällä hetkellä pitää väliaikaisena ja että käytettävissä olevat määrärahat ja käyttötarkoitukseensa sidotut tulot riittävät kattamaan tämän momentin tosiasiallisen toteutumisen. Komissio seuraa tarkasti alan tilanteen kehitystä. 3.2.2. Muut suorat tuet (+95,1 milj. euroa) Muiden suorien tukien hyväksyttyjen määrärahojen nopeampi käyttö on nettovaikutus, joka on syntynyt, kun maksujen rytmi on eräissä järjestelmissä (erityisesti emolehmäpalkkiossa) ollut nopeampi kuin 30. huhtikuuta 2013 eräiden järjestelmien osalta vahvistettu indikaattori. Komissio katsoo, että kyseessä voi olla ajoitukseen liittyvä ero, mutta samalla tavoin kuin muidenkin tuotannosta irrotettujen suorien tukien kohdalla se seuraa tiiviisti tämän järjestelmän tukien toteutumista. 3.3. Maatalousmenojen tarkastaminen 3.3.1. Edeltävien varainhoitovuosien tilien tarkastaminen ja hyväksyminen (+ 78,0 miljoonaa euroa) Jäsenvaltiot eivät ole 30. huhtikuuta 2013 mennessä ilmoittaneet tilien tarkastamiseen ja hyväksymiseen liittyvistä oikaisuista, koska komissio ei ole tehnyt yhtään päätöstä tilien tarkastamisesta ja hyväksymisestä. Nykyinen toteutumistaso on sama kuin vastaava indikaattorin taso 30. huhtikuuta 2013. On syytä huomata, että komissio oli vuoden 2013 oikaisukirjelmässään ehdottanut -56 miljoonan euron oikaisuja edellisten vuosien keskimääräisen toteutumisen perusteella, koska tällaiset oikaisut eivät ole ennakoitavissa. Ensimmäisen neuvottelukierroksen epäonnistuttua laadittiin marraskuussa uusi talousarvioesitys, jossa kyseinen määrä nostettiin –100 miljoonaan euroon. Lopulta budjettiviranomainen hyväksyi 5. joulukuuta 2012 pidettyjen neuvottelujen päätteeksi vuoden 2013 talousarvion, jossa kyseiseksi määräksi vahvistettiin –200 miljoonaa euroa. Tässä vaiheessa komissio katsoo, etteivät sen tilien tarkastamista ja hyväksymistä koskevista päätöksistä ja jäsenvaltioiden maksumääräaikojen noudattamatta jättämisistä johtuvat oikaisut riitä kattamaan tätä suurempaa, –200 miljoonan euron määrää. Komission tulee mahdollisesti kattaa tästä johtuva negatiivisten talousarviomäärärahojen huomattava vaje siirtämällä muiden budjettikohtien positiivisia talousarviomäärärahoja päättääkseen tämän budjettikohdan vuonna 2013. 4. Maataloustukirahaston käyttötarkoitukseensa sidottujen tulojen toteutuminen Liitteessä 1 oleva taulukko osoittaa, että 30. huhtikuuta 2013 oli kerätty 553,5 miljoonaa euroa käyttötarkoitukseensa sidottuja tuloja seuraavasti: – sääntöjenmukaisuustarkastuksia koskevien päätösten perusteella tehdyistä oikaisuista saadut tulot olivat 379,2 miljoonaa euroa, ja jonkin verran lisää tuloja ennakoidaan saatavan varainhoitovuoden loppuun mennessä; – sääntöjenvastaisuuksien perusteella saadut tulot olivat noin 95,5 miljoonaa euroa, ja lisämääriä ennakoidaan saatavan niin ikään varainhoitovuoden loppuun mennessä, ja – tässä vaiheessa suurin osa maidon lisämaksusta saatavista tuloista on kerätty, ja ne ovat noin 78,8 miljoonaa euroa. Vuodesta 2012 vuoteen 2013 siirrettävä käyttötarkoitukseensa sidottujen tulojen määrä oli lopulta 1 245,6 miljoonaa euroa, mukaan lukien sokerialan väliaikaisen rakenneuudistusrahaston jäljellä olevat 755 miljoonaa euroa kaikkien maksujen suorittamisen jälkeen. Kyseinen määrä on huomattavasti suurempi kuin alun perin arvioidut 905 miljoonaa euroa. Maataloustukirahaston menoihin 30. huhtikuuta 2013 käytettävissä oleva käyttötarkoitukseensa sidottujen tulojen määrä on siis 1 799,1 miljoonaa euroa. Tässä vaiheessa komissio arvioi, että vielä keräämättä oleva käyttötarkoitukseensa sidottujen tulojen määrä on 74,5 miljoonaa euroa (käyttötarkoitukseensa sidottujen tulojen arvioitu määrä vuoden 2013 talousarviossa on 628 miljoonaa euroa, josta 553,5 miljoonaa euroa on jo kerätty). 5. Päätelmät Maataloustukirahaston vuoden 2013 talousarviomäärärahojen alustava täytäntöönpano 30. huhtikuuta 2013 asti ulottuvalla jaksolla osoittaa, että jäsenvaltioille maksetut kuukausikorvaukset ylittivät indikaattoriin perustuvan talousarvion toteuttamista koskevan menoprofiilin noin 1 287,9 miljoonalla eurolla. Tämä johtui pääasiassa siitä, että komissio antoi yleisvaltuutuksen maksaa suorien tukien ennakoita 16. lokakuuta 2012 alkaen. Se johti siihen, että kyseisten tukien maksuvauhti oli aiempaa nopeampaa. Maksuvauhdin ennakoidaan hidastuvan näiden tukien maksumääräajan lähestyessä 30. kesäkuuta 2013. Käyttötarkoitukseensa sidottuja tuloja on jo käytettävissä 1 799,1 miljoonaa euroa, ja vuonna 2013 niitä arvioidaan kerättävän vielä 74,5 miljoonaa euroa. Tässä vaiheessa komissio arvioi, että sekä käytettävissä oleva että vuoden kuluessa vielä käytettäväksi tuleva käyttötarkoitukseensa sidottujen tulojen määrä riittää tuottajaorganisaatioiden toimintarahastojen ja tilatukijärjestelmän rahoittamiseen, kuten vuoden 2013 talousarviota laadittaessa alun perin ennakoitiin, sekä kattamaan muihin budjettikohtiin, kuten kirjanpidon tarkastaminen ja hyväksyminen, liittyvän mahdollisen ylikäytön. [1] EUVL L 209, 11.8.2005, s. 1. [2] Unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 14 artiklassa säädetään, että sisäiset käyttötarkoitukseensa sidotut tulot siirretään vain yhdeksi vuodeksi. Niinpä moitteettoman varainhoidon varmistamiseksi kyseiset käyttötarkoitukseensa sidotut tulot käytetään yleensä ennen asianomaisen budjettikohdan hyväksyttyjä määrärahoja. [3] Tuotannosta irrotettujen suorien tukien toteutumisaste on laskettu prosenttiosuutena budjetoiduista tarpeista, mukaan lukien käyttötarkoituksiinsa sidottujen tulojen määrä tilatukijärjestelmän osalta.